**KONKURRANSEGRUNNLAG**

Konkurranse om

innovasjonspartnerskap

etter forskriftens del I og III

for anskaffelse og utvikling av

**«Sikker prøvetaking og analyse i hjemmet utført av pasient» i Sykehuset Østfold HF**

Saksnr. 2020/514

Innhold

[Ordliste 4](#_Toc49849492)

[1. GENERELL INFORMASJON OM KONKURRANSEN 5](#_Toc49849493)

[1.1. Oppdragsgiver 5](#_Toc49849494)

[1.2. Sykehuset Østfold 5](#_Toc49849495)

[1.2.1. Samarbeidspartnere i prosjektorganisasjonen 5](#_Toc49849496)

[1.2.2. Følgevirksomheter 5](#_Toc49849497)

[1.2.3. Tjenesteleverandør 6](#_Toc49849498)

[1.3. Anskaffelsens bakgrunn, formål og omfang 6](#_Toc49849499)

[1.3.1. Nasjonale strategier og pågående prosjekter/eksisterende løsninger 7](#_Toc49849500)

[1.3.2. Markedspotensial 8](#_Toc49849501)

[1.4. Konkurransegrunnlaget 8](#_Toc49849502)

[1.5. Kommunikasjon 9](#_Toc49849503)

[1.6. Språk 9](#_Toc49849504)

[1.7. Avtaletype 9](#_Toc49849505)

[1.8. Hel- eller deltilbud 9](#_Toc49849506)

[1.9. Fremdriftsplan 9](#_Toc49849507)

[2. REGLER FOR INNGÅELSE OG GJENNOMFØRING AV INNOVASJONSPARTNERSKAP 10](#_Toc49849508)

[2.1. Innovasjonspartnerskap som anskaffelsesprosedyre 10](#_Toc49849509)

[2.2. Gjennomføring av konkurransen 11](#_Toc49849510)

[2.3. Gjennomføring av innovasjonspartnerskapet 12](#_Toc49849511)

[2.4. Immaterielle rettigheter 13](#_Toc49849512)

[2.5. Krav til arbeids- og lønnsvilkår 13](#_Toc49849513)

[2.6. Skatteattest 13](#_Toc49849514)

[2.7. Taushetsplikt 13](#_Toc49849515)

[2.8. Vedståelsesfrist 13](#_Toc49849516)

[2.9. Oppdatering av konkurransegrunnlaget 13](#_Toc49849517)

[2.10. Tilleggsopplysninger 13](#_Toc49849518)

[3. KVALIFISERINGSFASE – KRAV TIL FORESPØRSEL OM DELTAKELSE I KONKURRANSEN 14](#_Toc49849519)

[3.1. Kvalifikasjonskrav 14](#_Toc49849520)

[3.2. Leverandørens registrering, autorisasjon mv. 14](#_Toc49849521)

[3.3. Leverandørens økonomiske og finansielle kapasitet 14](#_Toc49849522)

[3.4. Leverandørens tekniske og faglige kvalifikasjoner 15](#_Toc49849523)

[3.5. Utvelgelsen 16](#_Toc49849525)

[3.6. Frist for forespørsel om deltakelse i konkurransen 16](#_Toc49849526)

[3.7. Innsendelse av søknad 16](#_Toc49849527)

[3.8. Forespørselens utforming 17](#_Toc49849528)

[4. DET EUROPEISKE EGENERKLÆRINGSSKJEMAET (ESPD) 17](#_Toc49849529)

[4.1. Generelt om ESPD 17](#_Toc49849530)

[4.2. Nasjonale avvisningsgrunner 17](#_Toc49849531)

[4.3. Samlet angivelse for alle kvalifikasjonskrav i ESPD-skjemaet 18](#_Toc49849532)

[5. TILBUDSFASE – INNLEVERING AV TILBUD OG TILBUDSUTFORMING 18](#_Toc49849533)

[5.1. Innlevering av tilbud 18](#_Toc49849534)

[5.2. Tilbudets utforming 18](#_Toc49849535)

[5.3. Forbehold 18](#_Toc49849536)

[5.4. Omkostninger 19](#_Toc49849537)

[6. TILDELINGSKRITERIER 19](#_Toc49849538)

[7. EVALUERING 21](#_Toc49849539)

[7.1. Evalueringsmetode 21](#_Toc49849540)

[7.2. Kvantitative kriterier 21](#_Toc49849541)

[7.3. Kvalitative kriterier 21](#_Toc49849542)

[7.4. Presentasjon av tilbud 21](#_Toc49849543)

[7.5. Innstilling på tildeling av avtale 21](#_Toc49849544)

[8. Avtalevilkår 21](#_Toc49849545)

[Avtale for innovasjonspartnerskap med bilag er lagt ved konkurransegrunnlaget. 21](#_Toc49849546)

# Ordliste

|  |  |
| --- | --- |
| Innovasjon | Innovasjon defineres på følgende måte i anskaffelsesforskriften § 4-5 bokstav h: «Innovasjon er innføring av en ny eller betydelig forbedret vare, tjeneste eller prosess, inkludert produksjons-, bygge- eller anleggsprosesser, en ny markedsføringsmetode eller en ny organisasjonsmetode innen forretningspraksis, arbeidsplassorganisering eller eksterne relasjoner.» |
| Digitale løsninger | Tjenester av ulikt omfang som tilbys forskjellige interessegrupper basert på overføring av informasjon eller interaksjon gjennom digitale kanaler, presentert og konsumert på digitale klienter, gjerne som erstatning for manuelle prosesser og informasjonsbehandling. |
| Hjemmeoppfølging | Hjemmeoppfølging, også ofte kalt avstandsoppfølging, fjernmonitorering og hjemmemonitorering, er en metode for å behandle og følge med på helsetilstanden til en pasient som er hjemme. Det kan innebefatte medisinske målinger utført av pasient, både manuelle og automatiske, eks. puls, blodtrykk, blodsukker o.l., men også at pasienten registrerer informasjon i digitale skjemaer.  Hensikten er å fremme mestring av egen helsesituasjon, bidra til at pasienten får være mest mulig hjemme, forebygge, oppdage og behandle forverring av sykdommen. Det forventes at løsninger som muliggjør hjemmeoppfølging skal redusere behov for tjenester som krever mye personell, og at antall innleggelser på sykehus reduseres. |
| Tilbyder | Den leverandøren/det innovasjonskonsortiet som leverer inn tilbud i denne konkurransen. Ordet «tilbyder» benyttes i konkurransedelen. I enkelte deler av dokumentet benyttes også ordet «leverandør». |
| Partner | Den leverandøren eller de leverandørene/det innovasjonskonsortiet som oppdragsgiver inngår avtale om innovasjonspartnerskap med . |
| Konsept | Hele tjenesten fra pasienten får opplæring, utdelt relevant prøvetaking- og analyseutstyr, starter med prøvetaking og analyse hjemme, overfører resultatene til sykehusets fagsystem, til pasienten leverer tilbake utstyret og avslutter hjemmeoppfølging. |
| Prøvetaking- og analyseutstyret | Prøvetaking- og analyseutstyret omfatter det utstyret som pasienten har fått utdelt av sykehuset og benytter til å ta blodprøver og gjennomføre analyser hjemme. |
| Sporbarhet | Egenskap for et måleresultat eller en verdi for en standard som gjør at den kan relateres til angitte referanser, vanligvis nasjonale eller internasjonale standarder gjennom en ubrutt kjede av sammenligninger, alle med angitt usikkerhet |
| Interferens (spesifisitet) | Systematisk feil som følge av at komponenter i prøven, andre enn komponenten, påvirker analyseresultatet. |
| Måleområde | Område mellom høyeste og laveste verdi som kan måles (øvre og nedre kvantifiseringsgrense) |
| Riktighet | Grad av overensstemmelse mellom gjennomsnittlig verdi fremskaffet fra en stor serie måleresultater og en sann verdi |
| Repeterbarhet | Overensstemmelse mellom resultatene av påfølgende målinger av samme målestørrelse utført under samme målebetingelser |
| Reproduserbarhet | Overensstemmelse mellom resultatene av påfølgende målinger av samme størrelse utført under ulike målbetingelser. |

# GENERELL INFORMASJON OM KONKURRANSEN

## Oppdragsgiver

Sykehusinnkjøp HF er ansvarlig for gjennomføring av denne konkurransen

Sykehusinnkjøp HF er et selskap som eies av de fire regionale helseforetakene. For mer informasjon, se [www.sykehusinnkjop.no](http://www.hinas.no).

Sykehusinnkjøp HF gjennomfører anskaffelser på vegne av oppdragsgiver Sykehuset Østfold HF. For mer informasjon om Sykehuset Østfold: <https://sykehuset-ostfold.no/om-oss>

## Sykehuset Østfold

Sykehuset Østfold er rangert som ett av Europas mest høyteknologiske sykehus og tilbyr spesialisthelsetjenester innenfor somatikk, psykisk helsevern og rusbehandling til mer enn 300 000 innbyggere i Vestby og Østfold i Viken fylke. Sykehuset Østfold skal sikre befolkningen et fullt ut dekkende spesialisttilbud med diagnostikk, behandling og rehabilitering i god samhandling med fastleger, kommunehelsetjenesten og andre helseforetak

Sykehuset Østfold er en av Østfolds største arbeidsplasser med mer enn 5000 medarbeidere og jobber for å gi våre pasienter et best mulig helsetilbud ved å etterleve verdiene kvalitet - trygghet - respekt.

### Samarbeidspartnere i prosjektorganisasjonen

Sykehuset Østfold har flere samarbeidspartnere i dette prosjektet. Sentrale samarbeidspartnere som inngår i prosjektorganisasjonen (prosjektgruppe/styringsgruppe) er Sykehuspartner HF, Helse Sør-Øst RHF og Vestre Viken HF.

### Følgevirksomheter

I et innovasjonspartnerskap kan flere følgevirksomheter med samme behov skrives inn i anbudsdokumentene. På denne måten får de mulighet til å følge prosessen og får samme kjøpsopsjon til den ferdig utviklet løsning som oppdragsgiver. Dette bidrar til et bredere markedsgrunnlaget for valgt partner.

Prosjektet har knyttet til seg følgende virksomheter:

* Helse Sør-Øst RHF
* Helse Fonna
* Stavanger Universitetssykehus HF

Helseforetak som er følgevirksomheter i denne anskaffelsen har gjennom kjøpsopsjon mulighet til å anskaffe ferdig utviklet løsning/tjeneste.

**Helse Sør-Øst RHF**

Helse Sør-Øst RHF er den statlige helseforetaksgruppen som har ansvar for spesialisthelsetjenestene i Oslo, Innlandet, Vestfold og Telemark, Viken og Agder. Virksomheten er organisert i et morselskap, Helse Sør-Øst RHF (regionalt helseforetak), med 11 underliggende selskaper som er organisert som selvstendige helseforetak med eget resultatansvar og med arbeidsgiveransvar for sine medarbeidere. Helse Sør-Øst RHF med alle underliggende helseforetak er følgevirksomhet i dette innovasjonspartnerskapet på vegne av de lokale helseforetakene. Gjennom en kjøpsopsjon har de lokale helseforetakene dermed mulighet til å anskaffe ferdig utviklet løsning uten å gjennomføre konkurranse (se avtalens bilag 11). For mer informasjon om Helse Sør-Øst RHF: [www.helse-sorost.no](http://www.helse-sorost.no)

For mer informasjon om øvrige følgevirksomheter

**Helse Fonna** <https://helse-fonna.no/>

**Stavanger Universitetssykehus HF** <https://helse-stavanger.no/>

### Tjenesteleverandør

Sykehuset Østfold HF mottar en rekke tjenester fra Sykehuspartner HF, som er og blir en svært viktig samarbeidspartner i dette innovasjonspartnerskapsprosjektet. Sykehuspartner HF leverer tjenester innen IKT, prosjekt, logistikk og HR til alle sykehusene i Helse Sør-Øst. Sykehuspartner HF drifter og forvalter IKT-systemer for sykehusene, både kliniske og administrative applikasjoner, samt IKT-infrastruktur og nettverk.

For mer informasjon om Sykehuspartner HF: [www.sykehuspartner.no](http://www.sykehuspartner.no)

## Anskaffelsens bakgrunn, formål og omfang

Sykehuset Østfold har fått tildelt midler fra Innovasjon Norge for å gjennomføre en anskaffelse ved å invitere private næringslivsaktører til innovasjonspartnerskap for å utvikle nye og innovative løsninger/tjenester som gjør det mulig for pasient i eget hjem å ta blodprøver med tilhørende analyse og oversendelse av prøvesvar til sykehuset.

Den norske helsetjenesten står overfor betydelige kapasitetsutfordringer, noe som krever trygge, innovative alternativer til hvordan oppgavene i helsetjenesten kan utføres fremover. For å møte disse utfordringene tilbys enkelte pasientgrupper medisinsk avstandsoppfølging/ behandling fra hjemmet, der pasienten kan ta i bruk tilrettelagt teknologi, som muliggjør ulike registreringer og egenmålinger hjemme ved bruk av mobile enheter og «wearables». Et område som derimot er lite utforsket når det gjelder hjemmeoppfølging, er blodprøvetaking og tilhørende analyse utført av pasienten selv hjemme (utenfor sykehus/institusjon). Prøvetaking/-analyse er en svært sentral del av medisinsk utredning og behandling, gir viktig informasjon om pasientens helsetilstand og bestemmer videre oppfølging/behandling. I dag må pasientene komme til sykehus/institusjon med laboratorium for å ta prøver. Det går mye tid til reising til/fra sykehus, telefonhenvendelser til en presset helsetjeneste, samt venting på time til prøvetaking og -svar. Å flytte deler av prøvetakingen fra sykehus og hjem til pasienten innehar et stort innovasjonspotensial både på produkt-, tjeneste- og organisasjonsnivå, men det krever også et utstrakt offentlig-privat samarbeid.

En mer utfyllende beskrivelse av bakgrunn for behovet og formål med anskaffelsen finnes i avtalens bilag 1 med vedlegg.

For mer informasjon om prosjektet:

<https://sykehuset-ostfold.no/helsefaglig/innovasjon/innovasjonspartnerskap>

Det er satt av inntil 7 570 000 kroner eksklusiv mva. til betaling til partner(e) i utviklingsprosessen.

### Nasjonale strategier og pågående prosjekter/eksisterende løsninger

Bakgrunnen for prosjektet og problemstillingen prosjektet løfter er velkjent for helsetjenesten. Prosjektet er derfor relevant for mange, og må sees i sammenheng med nasjonale og regionale strategier og føringer. Som et ledd i disse strategiene og føringene pågår det en del prosjekter som tester ut eksisterende løsninger som har til hensikt å løse helse- og omsorgstjenestens kapasitetsutfordringer. En kort oversikt over noen føringer og satsninger:

1. Regjeringens «Nasjonal helse og sykehusplan (2020-2023)» beskriver retning og rammer for utvikling av spesialisthelsetjenesten og samarbeidet med den kommunale helse- og omsorgstjenesten. og drøfter utviklingstrekk fram mot 2040. Målet er å realisere pasientens helsetjeneste på en bærekraftig måte, som innebærer blant annet at pasienten skal settes i stand til å kunne medvirke i utformingen av tjenesten, delta i valg av egen behandling og mestre eget liv. Gevinstene er betydelige, både på system- og individnivå. Viktige forutsetninger for å skape pasientens helsetjeneste er selvbetjening, innføring av behandlingsforløp og tilgang til helseopplysninger.
2. Direktoratet for e-helse sin Nasjonale e-helsestrategi og handlingsplan 2017-2022, som blant annet omhandler digitalisering av arbeidsprosesser, bedre sammenheng i pasientforløp, bedre bruk av helsedata, helsehjelp på nye måter, felles grunnmur for digitale tjenester og nasjonal styrings av e-helse og økt gjennomføringsevne.
3. Nasjonalt velferdsteknologiprogram. Velferdsteknologiprogrammet inngår i Omsorgsplan 2020, og er en del av et helhetlig arbeid for å skape bedre og bærekraftige helse- og omsorgstjenester. Programmets hovedmål er å gi personer med helseutfordringer trygghet til å kunne bo i egen bolig lengst mulig, og muligheter til å mestre eget liv og helse. Hovedoppgavene er å utvikle og prøve ut velferdsteknologiske løsninger i kommunene, skape og spre kunnskap om velferdsteknologi, bidra til gode modeller for innføring og bruk, og å etablere standarder og IT-arkitektur for velferdsteknologi (Direktoratet for e-helse har utarbeidet referansearkitektur for velferdsteknologi som er under utprøving).
4. Helse Sør-Øst RHF «Regional utviklingsplan 2035», som blant annet beskriver nye arbeidsformer ved bruk av teknologi og brukerstyring, samt forskning og innovasjon som viktige satsningsområder for å videreutvikle «pasientens helsetjeneste».
5. Sykehuset Østfold sine virksomhetsmål:

* Pasientene skal oppleve tilgjengelige, forutsigbare og helhetlige tjenester.
* Kvalitet, pasientsikkerhet og service skal gjenspeiles i alt vi gjør.
* Pasientene skal i møte med sykehusets medarbeidere oppleve empati, profesjonalitet, god kommunikasjon og rett kompetanse.
* Pasientene skal oppleve at SØ har god samhandling med alle deler av helsetjenesten.
* SØ skal utnytte moderne teknologi og nytt sykehus for å bli ledende innenfor definerte områder innen forskning og tjenesteinnovasjon

1. Sykehuset Østfold har et pågående innovasjonspartnerskap «Nyskapende pasientforløp», der Sykehuset Østfold med partnere og selskapet Diffia skal utvikle en helhetlig, digital tjeneste for hjemmeoppfølging. Tjenesten skal være en integrert del av pasientforløpet for kreftpasienter, og gjøre det mulig å følge opp pasienter som er hjemme ved at de får tilpasset informasjon, kan kommunisere med sykehuset gjennom meldinger og video, utføre og dele målinger og registrering med sykehuset, samt få beslutningsstøtte.

### Markedspotensial

Utfordringene og behovet som skisseres i denne utlysningen er på ingen måter unike for Sykehuset Østfold, men er velkjent for hele helsetjenesten. Det innebærer at dersom man finner løsninger for behovet, vil andre sykehus også kunne ønske å kjøpe og ta i bruk løsningene. Etter gjennomført innovasjonspartnerskaper kan det være et markedspotensial for å utvide analysereportoaret til å gjelde andre pasientgrupper enn det man oppnår i løpet av innovasjonspartnerskapsprosjektet. Det utgjør dermed et betydelig markedspotensial for næringslivsaktørene som bidrar til utvikling av denne type løsninger.

## Konkurransegrunnlaget

Konkurransegrunnlaget er alle dokumenter, unntatt kunngjøringen og det europeiske egenerklæringsskjemaet, som oppdragsgiveren utformer eller henviser til for å beskrive eller fastlegge elementene i anskaffelsen eller konkurransen, inkludert dokumenter som beskriver hva som skal anskaffes, avtalevilkårene og hvordan Oppdragsgiveren skal gjennomføre konkurransen, og eventuelle supplerende dokumenter og tilleggsopplysninger.

Konkurransegrunnlaget består av dette dokumentet og følgende vedlegg med bilag:

|  |  |
| --- | --- |
| **Dokument** | **Navn** |
| Vedlegg 1 a | Søknad om prekvalifisering |
| Vedlegg 1 b | Tilbudsbrev |
| Vedlegg 2 | Svarskjema tekniske og faglige kvalifikasjoner |
| Vedlegg 3 | Forpliktelseserklæring |
| Vedlegg 4 | Innsyn-Offentlighetsloven |
| Vedlegg 5 | Avtale om innovasjonspartnerskap |
| Bilag 1 til vedlegg 5 | Oppdragsgivers behovsbeskrivelse og krav   * Bilag 1A til vedlegg 5 Behovsbeskrivelse skriftlig * Bilag 1B til vedlegg 5 Behovsbeskrivelse visuell |
| Bilag 2 til vedlegg 5 | Partnerens løsningsbeskrivelse |
| Bilag 3 til vedlegg 5 | Oppdragsgiverens tekniske plattform   * Bilag 3A til vedlegg 5 Kundens tekniske plattform HSØ * Bilag 3B til vedlegg 5 Standard infrastruktur HSØ V. 1.01 * Bilag 3C til vedlegg 5 Integrasjon 1-0 * Bilag 3D til vedlegg 5 Identitet og tilgangsstyring * Bilag 3E til vedlegg 5 HSØ Arkitekturprinsipper |
| Bilag 4 til vedlegg 5 | Fremdriftsplan |
| Bilag 5 til vedlegg 5 | Test og godkjenning   * Bilag 5A til vedlegg 5 Overordnet teststrategi v. 2013 * Bilag 3A til vedlegg 5 Testpolicy for Sykehuspartner 2018 |
| Bilag 6 til vedlegg 5 | Administrative bestemmelser |
| Bilag 7 til vedlegg 5 | Samlet pris og prisbestemmelser |
| Bilag 8 til vedlegg 5 | Endringer til avtalen før avtaleinngåelse |
| Bilag 9 til vedlegg 5 | Endringer til avtalen etter avtaleinngåelse |
| Bilag 10 til vedlegg 5 | Lisensvilkår for Standardprogramvare og fri programvare |
| Bilag 11 til vedlegg 5 | Avtalevilkår for kjøp – opsjon |
| Vedlegg 6 | Databehandleravtale Sykehuset Østfold |
| Vedlegg 7 | Tilbakemeldinger og presiseringer etter ekstern høring |

Vi gjør oppmerksom på at bilag 1 – 11 til vedlegg 5 er samlet i et felles dokument, mens underbilagene (markert med a, b osv.) til det enkelte bilag ligger som egne dokumenter.

## Kommunikasjon

All kommunikasjon i prosessen skal foregå via Mercell–portalen i form av meldinger sendt i systemet, www.mercell.no. Annen kommunikasjon med personer som deltar i beslutningsprosessen er ikke tillatt, og henvendelser som skjer på annen måte kan ikke påregnes besvart. Ved spørsmål som angår alle tilbydere, vil Oppdragsgiver besvare dette anonymisert til alle tilbyderne.

## Språk

All skriftlig og muntlig kommunikasjon i forbindelse med denne konkurransen skal foregå på norsk, dansk eller svensk. Språkkravet gjelder også selve tilbudet.

Deler av dokumentasjonen der det vurderes som nødvendig, for eksempel bruksanvisninger eller andre dokumenter det er uhensiktsmessig å oversette, kan være på engelsk.

## Avtaletype

Difi’s «Avtale om innovasjonspartnerskap» vil bli benyttet, se vedlegg 5. Oppdragsgiver vil inngå avtale(r) om innovasjonspartnerskap med inntil 2 tilbydere.

## Hel- eller deltilbud

Konkurransen er ikke inndelt i deltilbud.

## Fremdriftsplan

Det gjennomføres først en prekvalifisering av interesserte leverandører (kvalifiseringsfase) før kvalifiserte leverandører blir invitert til å levere tilbud (tilbudsfase). Datoer vil kunne bli oppdatert i invitasjon til å levere inn tilbud.

Oppdragsgiver har lagt opp til følgende estimerte tidsrammer for prosessen:

|  |  |
| --- | --- |
| **Aktivitet** | **Tidspunkt** |
| **Kvalifiseringsfase** |  |
| Kunngjøring av konkurranse | 01.10.2020 |
| Frist for å stille spørsmål til kvalifiseringsprosessen | 03.11.2020 kl. 12:00 |
| Frist for forespørsel om å bli kvalifisert | 13.11.2020 kl. 12:00 |
| Meddelelse om avvisning om kvalifisering | 23.11.2020 |
| Frist for begjæring om midlertidig forføyning | 07.12.2020 |
| **Tilbudsfase** |  |
| Invitasjon til å inngi tilbud sendes ut | 08.12.2020 |
| Frist for å stille spørsmål til tilbudsprosessen | 08.01.2021 |
| Frist for å levere tilbud | 20.01.2021 kl. 12:00 |
| Tilbudsåpning | 20.01.2021 |
| Evaluering | Uke 4 - 8 |
| Presentasjon av tilbud | 26.01 + 27.01.2021 |
| Forhandling med utvalgte tilbydere  (flere forhandlingsrunder kan bli aktuelt og medføre forskyvning av etterfølgende tidsplan) | 15.03 + 17.03.2021 |
| Frist for å levere endelig tilbud | 24.03.2021 |
| Meddelelse om valg av partner | Uke 15 |
| Utløp av karensperiode | Uke 17 |
| Avtaleinngåelse | Uke 17/18 |

Det gjøres oppmerksom på at tidspunktene etter tilbudsfrist er tentative.

# REGLER FOR INNGÅELSE OG GJENNOMFØRING AV INNOVASJONSPARTNERSKAP

## Innovasjonspartnerskap som anskaffelsesprosedyre

Anskaffelsen gjennomføres i henhold til lov om offentlige anskaffelser (LOA) av 17. juni 2016 nr. 73 og forskrift om offentlige anskaffelser (FOA) av 12. august 2016 nr. 974 del I og del III.

Anskaffelsen gjennomføres etter anskaffelsesprosedyren i anskaffelsesforskriften § 13-1 (3).

Innovasjonspartnerskap legger til rette for produkt- og tjenesteutvikling i en samarbeidsprosess mellom kjøper og utvikler/leverandør. Regelverket stiller krav om at løsningen man etterspør i et innovasjonspartnerskap ikke finnes på markedet fra før. Det skal være en ny løsning som utvikles gjennom anskaffelsen, eller det kan være en eksisterende løsning som tilpasses et nytt bruksområde. Deler av løsningen kan basere seg på eksisterende løsninger som allerede finnes i markedet. Ved innovasjonspartnerskap kombineres utviklingsfasen og det senere kjøpet i én og samme avtale. Avtalen legger til rette for at Oppdragsgiver skal ha opsjon på å kjøpe den utviklede løsningen.

Det at en tilbyder vinner konkurransen om innovasjonspartnerskap, innebærer ikke at man er garantert å selge løsningen. Dette avhenger av om oppdragsgiver velger å utløse kjøpsopsjoner.

Ytterligere informasjon om innovasjonspartnerskap finnes her:

<https://www.difi.no/opplaeringstilbud/nett-tv-og-presentasjoner/542018-seminarwebinar-om-innovasjonspartnerskap>

<https://www.anskaffelser.no/prosess/innovasjonspartnerskap>

## Gjennomføring av konkurransen

Gjennomføring av konkurransen omfatter følgende stadier:

1. Prekvalifisering av tilbydere

Konkurranse om å inngå innovasjonspartnerskap innledes med en pre-kvalifiseringsfase. Bare de tilbyderne som oppfyller kvalifikasjonskravene og har blitt invitert vil få anledning til å levere tilbud. Se nærmere om kvalifikasjonskrav i kap. 3 og kap. 4.

Oppdragsgiver planlegger å invitere opptil 10 leverandører til å gi tilbud. Dersom flere enn 10 kvalifiserte leverandører leverer forespørsel om deltakelse til konkurransen vil oppdragsgiver velge ut blant disse leverandørene på grunnlag av utvelgelseskriteriene i kap. 6.

1. Utarbeidelse av tilbud:

Tilbydere som har blitt invitert til å levere tilbud, utarbeider et tilbud. Tilbud skal utarbeides på bakgrunn av anskaffelsesdokumentene, og sendes til oppdragsgiver innen tilbudsfristens utgang. Tilbydere har mulighet til å stille spørsmål til konkurransegrunnlaget før utløp av spørsmålsfrist.

Det gjøres oppmerksom på at tilbud som inneholder vesentlige avvik fra anskaffelsesdokumentene skal avvises etter forskrift om offentlige anskaffelser § 24-8(1b). En slik avvisning vil utelukke mulighet for å få forhandle om sitt tilbud.

1. Evaluering av tilbud

Oppdragsgiver påbegynner evalueringen av innkomne tilbud etter tilbudsfristens utgang. Alle inviterte tilbydere vil få sine tilbud evaluert. Evalueringen vil bli foretatt på grunnlag av tildelingskriteriene. Se nærmere informasjon i kap. 6 og 7.

Oppdragsgiver forbeholder seg retten til å redusere antall tilbud i gjennomførelsen av konkurransen, første gang i forkant av forhandlingene.

1. Forhandlingsrunder

Utvalgte tilbydere vil etter innledende evaluering bli invitert til forhandlinger.

Avtale om innovasjonspartnerskap vil ikke bli tildelt uten at det er gjennomført forhandlinger.

Oppdragsgiver forbeholder seg retten til å gjennomføre forhandlinger i flere runder. Forhandlinger tar utgangspunkt i tilbudsgivernes innledende tilbud.

Oppdragsgiver forbeholder seg rett til å redusere antall tilbud etter hver forhandlingsrunde.

Det vil bli adgang til å forhandle om endringer eller suppleringer av alle sider ved tilbudene. Vesentlig avvik og vesentlige endringer fra anskaffelsesdokumentene vil imidlertid ikke bli gjenstand for forhandlinger. Det vil ikke bli adgang til å forhandle om absolutte minstekrav eller tildelingskriterier i anskaffelsesdokumentene. Målet med forhandlingene er å optimere tilbudene i forhold til behovsbeskrivelsen (bilag 1 til avtale om innovasjonspartnerskap).

1. Avslutning av forhandlingsforløpet

Oppdragsgiver avslutter forhandlingene når tilbudene er optimert i forhold til angitte behov i behovsbeskrivelsen (bilag 1 til avtale om innovasjonspartnerskap). Oppdragsgiver kan, basert på resultatene fra forhandlingsrundene, revidere konkurransedokumentene. Eventuelle endringer i konkurransegrunnlaget som følge av forhandlingene skal umiddelbart sendes til alle de gjenværende tilbyderne. I etterkant av slike endringer vil oppdragsgiveren gi tilbydere tilstrekkelig med tid til eventuelt å gi reviderte tilbud. Oppdragsgiver vil avslutte forhandlingene ved å sette en felles frist for mottak av endelige tilbud fra de gjenværende tilbyderne.

1. Tildeling av partnerskapsavtale

Etter forhandlingene og eventuelle oppdaterte tilbud vil endelig evaluering av tilbudene bli foretatt og avtale tildelt. Vurdering av de endelige tilbudene vil bli foretatt på grunnlag av tildelingskriteriene for konkurransen (se kap. 6 - Tildelingskriterier). Samtlige tilbydere vil bli underrettet om beslutningen. Oppdragsgiver har til hensikt å inngå avtale om innovasjonspartnerskap med inntil 2 tilbydere. Avtale kan tidligst inngås etter en karensperiode. Karensperioden er 10 dager regnet fra dagen etter meddelelse om valg av partner. Avtalen(e) anses som inngått når de har blitt signert av begge parter.

## Gjennomføring av innovasjonspartnerskapet

Når konkurransen er gjennomført og avtale om innovasjonspartnerskap er inngått, starter gjennomføringen av innovasjonspartnerskapet. Gjennomføring av innovasjonspartnerskapet er regulert i Avtale om innovasjonspartnerskap kap.2.

Innovasjonspartnerskapet gjennomføres med følgende faser:

FASE 1: Utvikling i form av delleveranser (grunnutvikling)

FASE 2: Partnerens utarbeidelse og test av endelig prototype

FASE 3: Oppdragsgivers test og godkjenning av løsningen (oppdragsgivers akseptansetest)

FASE 4: Anskaffelse av løsningen (kjøpsopsjon)

Det vil bli satt delmål/resultatmål for hver fase. Oppdragsgiver forbeholder seg retten til å avslutte innovasjonspartnerskapet eller redusere antallet partnere ved å si opp individuelle avtaler på grunnlag av de avtalte delmålene. Vilkårene for oppsigelse er regulert i Avtale om innovasjonspartnerskap kap.2.

Varighet på fase 1-3 er estimert til 12 måneder, maksimum 18 måneder.

## Immaterielle rettigheter

Ordninger for immaterielle rettigheter er regulert kap.10. i avtale om innovasjonspartnerskap.

## Krav til arbeids- og lønnsvilkår

For dette oppdraget gjelder Forskrift om lønns- og arbeidsvilkår i offentlige kontrakter (Forskrift 8.februar 2008 nr. 112).

Avtalen vil inneholde krav om lønns- og arbeidsvilkår, dokumentasjon og sanksjoner i samsvar med denne forskriften.

## Skatteattest

Valgte partner skal på forespørsel levere skatteattest for merverdiavgift og skatteattest for skatt. Dette gjelder bare dersom valgte partner er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen.

## Taushetsplikt

Oppdragsgiver og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. FOA § 7-4, jf. forvaltningsloven § 13.

I et innovasjonspartnerskap med flere partnere kan oppdragsgiveren ikke uten samtykke gi de øvrige partnere tilgang til løsninger eller andre fortrolige opplysninger som en partner har gitt innenfor rammene av partnerskapet. Et samtykke skal gjelde de bestemte opplysningene som oppdragsgiveren planlegger å gi tilgang til.

## Vedståelsesfrist

Vedståelsesfristen for tilbudet er 6 måneder regnet fra tilbudsfristen.

## Oppdatering av konkurransegrunnlaget

Eventuelle rettelser, suppleringer eller endringer av konkurransegrunnlaget, samt spørsmål og svar i anonymisert form, vil bli formidlet til alle tilbydere som har blitt invitert til å levere tilbud.

## Tilleggsopplysninger

Dersom tilbyderen finner at konkurransegrunnlaget ikke gir tilstrekkelig veiledning eller det oppdages feil, kan det skriftlig bes om tilleggsopplysninger hos oppdragsgiver via Mercell.

# KVALIFISERINGSFASE – KRAV TIL FORESPØRSEL OM DELTAKELSE I KONKURRANSEN

Det skal inngis en søknad om deltakelse i konkurransen. Søknaden må være i henhold til informasjon gitt i kap. 3 og 4 i dette dokumentet.

## Kvalifikasjonskrav

For å kunne bli invitert til å levere tilbud til konkurransen må interesserte leverandører fylle ut det elektroniske egenerklæringsskjema og vedlegge dokumentasjon på oppfyllelse av kvalifikasjonskravene nedenfor.

## Leverandørens registrering, autorisasjon mv.

| **Krav** | **Dokumentasjonskrav** |
| --- | --- |
| Leverandøren skal være registrert i et foretaksregister, faglig register eller et handelsregister i den staten leverandøren er etablert. | * Norske selskaper: Firmaattest * Utenlandske selskaper: Godtgjørelse på at selskapet er registrert i foretaksregister, faglig register eller et handelsregister i den staten leverandøren er etablert. |

## Leverandørens økonomiske og finansielle kapasitet

|  |  |
| --- | --- |
| **Krav** | **Dokumentasjonskrav** |
| Leverandøren skal ha tilstrekkelig økonomisk og finansiell **kapasitet** til å kunne utføre kontrakten. Kredittverdighet uten krav til sikkerhetsstillelse vil være tilstrekkelig til å oppfylle kravet. | 1. Kredittvurdering som baserer seg på siste kjente regnskapstall. Ratingen skal være utført av kredittopplysningsvirksomhet som har konsesjon til å drive slik virksomhet. |

Dersom leverandøren har saklig grunn til ikke å fremlegge den dokumentasjon oppdragsgiver har krevd, kan leverandøren dokumentere sin økonomiske og finansielle kapasitet ved å fremlegge ethvert annet dokument som oppdragsgiver anser egnet.

## Leverandørens tekniske og faglige kvalifikasjoner

| **Krav** | **Dokumentasjonskrav** |
| --- | --- |
| Leverandøren skal ha tilstrekkelig evne og kapasitet til å kunne gjennomføre kontraktsforpliktelsene.  Leverandøren skal ha kvalifikasjoner innen forskning og utvikling, inkludert utvikling og gjennomføring av innovative løsninger | * En kort og generell beskrivelse av firmaet og firmaets organisasjon og virksomhetsområde, inkluder oversikt over antall ansatte og ledere. * Beskrivelse av leverandørens inntil 3 mest relevante oppdrag (referanseprosjekt). Beskrivelsen må inkludere angivelse av oppdragets verdi, tidspunkt og mottaker (navn, telefon og e-post). Det er leverandørens ansvar å dokumentere relevans gjennom beskrivelsen. Dokumentasjonen skal:  1. Beskrive hva som ble utviklet og på hvilken måte det er relevant for denne anskaffelsen 2. Beskrive interessentmiljøet for referanseprosjektet, herunder kunder, samarbeidspartnere og andre 3. Beskrive hvilke dokumenterbare resultater utviklingene har frembragt eller forventes å frembringe 4. Beskrive hvor vidt løsningene er implementert (fremdeles i pilotstadiet eller markedsført, solgt og tatt i bruk?) 5. Beskrive prosjektenes organisering, herunder leverandørens og eventuelt andre prosjektdeltakeres konkrete roller og ansvar i prosjektet 6. Beskrive utviklingsprosessenes omfang og kompleksitet 7. Beskrive prosjektets utfordringer og risiko (både økonomisk, og med hensyn til måloppnåelse) og risikobegrensende tiltak   Dersom leverandøren dokumenterer erfaring ved å vise til personell leverandøren råder over, skal det skriftlig dokumenteres at leverandøren disponerer aktuelt personell, for eksempel gjennom en samarbeidsavtale eller en forpliktelseserklæring.  Hvis det benyttes underleverandører, skal det også leveres dokumentasjon på at underleverandør er registrert i et foretaksregister, faglig register eller et handelsregister i den staten leverandøren er etablert (ref. punkt 5.1).  Underleverandør skal også fremlegge skatteattester på linje med hovedleverandøren, og det skal legges frem utfylt og signert forpliktelseserklæring) fra underleverandør. |

Oppdragsgiver ber om konsis og kortfattet dokumentasjon på overnevnte kvalifikasjonskrav. Det er ønskelig at dokumentasjonen ikke overskrider til sammen 10 A4-sider.

## Utvelgelsen

Oppdragsgiveren skal velge ut et antall deltakere som er tilstrekkelig til å sikre reell konkurranse, men likevel ikke færre enn 3 så fremt det foreligger et tilstrekkelig antall kvalifiserte leverandører.

Oppdragsgiver vil snarest mulig gi leverandørene som ikke blir valgt ut eller avvist, en skriftlig meddelelse om utvelgelsen. Meddelelsen vil inneholde en kort begrunnelse.

Leverandør som får sin forespørsel om deltagelse i konkurransen avvist/ ikke blir valgt ut, må ta ut begjæring om midlertidig forføyning innen 15 dager regnet fra da meddelelsen er sendt, jf. anskaffelsesforskriften § 20-7.

Dersom det melder seg flere enn 10 leverandører som oppfyller minstekravene til kvalifikasjoner, vil Oppdragsgiver rangere leverandørene etter følgende utvelgelseskriterier:

1. Referanseoppdragenes relevans i lys av Oppdragsgivers behovsbeskrivelse, vektes 50 % (punkt a og b i kapittel 3.4).
2. Leverandørens gjennomføring av referanseoppdragene, både når det gjelder prosess og endelige resultat, herunder håndtering av oppdragets utfordringer, risikohåndtering m.m., vektes 30 % (punkt c, d og e i kapittel 3.4)..
3. Oppdragenes kompleksitet (herunder det tekniske, selve prosessen m.m.), vektes 20 % (punkt f og g i kapittel 3.4).

Oppdragsgiver benytter en modell for utvelgelse av prekvalifiserte leverandører der det gis en poengscore for hvert av kriteriene i punktene 1 - 3 over. Det benyttes en skala fra 0-10 hvor 10 poeng er best. Den gitte poengscoren til hvert kriterium multipliseres med kriteriets angitte relative vekt. De vektede poengscorene summeres og de inntil 10 leverandører med høyeste totale poengscore vil bli prekvalifisert i konkurransen.

## Frist for forespørsel om deltakelse i konkurransen

Frist for forespørsel om deltakelse i konkurransen i henhold til tabell i pkt. 1.9.

Alle forespørsler om deltakelse skal leveres elektronisk via Mercell portalen, www.mercell.no innen fristen. For sent innkomne tilbud vil bli avvist. (Systemet tillater heller ikke å sende inn tilbud elektronisk via Mercell etter fristens utløp).

## Innsendelse av søknad

Kvalifiseringssøknaden skal leveres elektronisk via Mercell-portalen, www.mercell.no innen de oppgitte frister. For sent innkomne forespørsler vil bli avvist.

Dersom tilbyder ikke har bruker hos Mercell, eller har spørsmål knyttet til funksjonalitet i verktøyet,

for eksempel, hvordan det skal gis tilbud, ta kontakt med Mercell Support på tlf.: 21 01 88 60 eller på e-post til: support@mercell.com

Det anbefales at forespørselen leveres i god tid før fristens utløp.

Levert forespørsel kan endres helt frem til fristens utløp. Den sist leverte forespørsel/tilbud regnes som den endelige.

## Forespørselens utforming

Forespørselen om deltakelse i konkurransen skal leveres med filnavn i henhold til følgende struktur:

|  |  |
| --- | --- |
| **Dokument** | **Navn** |
| Vedlegg 1 | Søknadsbrev om prekvalifisering (jf. mal) |
| Vedlegg 2 | Svarskjema tekniske og faglige kvalifikasjoner (jf. mal) |
| Vedlegg 3 a | Evt. forpliktelseserklæring (jf. mal) |
| Vedlegg 3 b | Det europeiske egenerklæringsskjemaet for evt. støttende foretak |
| Vedlegg 4 | Begrunnelse for sladding (jf. Mal Innsyn-Offentlighetsloven) |

# DET EUROPEISKE EGENERKLÆRINGSSKJEMAET (ESPD)

## Generelt om ESPD

Som en foreløpig dokumentasjon på oppfyllelse av kvalifikasjonskrav, at det ikke foreligger avvisningsgrunner og eventuelt oppfyllelse av utvelgelseskriterier skal tilbyderen fylle ut vedlagte ESPD skjema. Skjemaet skal leveres sammen med forespørselen om deltakelse.

Oppdragsgiver kan på ethvert tidspunkt i konkurransen be tilbyderen levere alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» De norske anskaffelsesreglene går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at i denne konkurransen gjelder og alle avvisningsgrunnene i anskaffelsesforskriftens § 24-2, inkludert de rent nasjonale avvisningsgrunne.

Følgende av avvisningsgrunnene i anskaffelsesforskriften § 24-2 er rent nasjonale avvisningsgrunner:

- § 24-2(2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene. Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.

- 24-2(3) bokstav i. Avvisningsgrunnen i ESPD skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

## Samlet angivelse for alle kvalifikasjonskrav i ESPD-skjemaet

I denne konkurransen kan leverandørene i ESPD skjemaet gi en samlet erklæring om at han oppfyller samtlige av de kvalifikasjonskravene som fremkommer at dette konkurransegrunnlaget. Dette gjøres i ESPD skjemaets del IV seksjon a.

# TILBUDSFASE – INNLEVERING AV TILBUD OG TILBUDSUTFORMING

Dette punktet er kun aktuelt for de leverandørene som har blitt kvalifisert og utvalgt til å få levere tilbud etter endt kvalifiseringsrunde. Alle leverandører må først levere forespørsel om deltakelse, i henhold til punktet over, for så å avvente eventuell invitasjon til å levere tilbud. Leverandører som

leverer forespørsel men ikke blir invitert til å levere tilbud, vil få beskjed om dette.

Tilbudet skal leveres i henhold til pkt. 5.2.

## Innlevering av tilbud

Alle tilbud skal leveres elektronisk via Mercell-portalen, [www.mercell.no](http://www.mercell.no/) innen tilbudsfristen. For sent innkomne tilbud vil bli avvist.

Det anbefales at tilbudet leveres i god tid før fristens utløp. Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

## Tilbudets utforming

Tilbudet skal leveres i med filnavn henhold til følgende struktur:

|  |  |
| --- | --- |
| **Dokument** | **Navn** |
| Vedlegg 1 | Tilbudsbrev (jfr. mal) |
| Vedlegg 2 | Bilag 1-11 til Avtale om innovasjonspartnerskap |
| Vedlegg 3 | Begrunnelse for sladding (jfr. Mal Innsyn-Offentlighetsloven) |
| Vedlegg 4 | Eventuelt produktark/informasjon/brosjyre |

Ved motstridende informasjon i vedleggene vil dokumentrangen være lik vedlegglisten over.

## Forbehold

Tilbyders eventuelle forbehold bes oppgitt i Vedlegg 1b – «Tilbudsbrev». Forbehold skal være presise og entydige slik at Oppdragsgiver kan vurdere disse uten kontakt med tilbyderen.

## Omkostninger

Omkostninger som Tilbyder pådrar seg i forbindelse med utarbeidelse av tilbud og en evt. presentasjon/demonstrasjon av tilbyders produkter, vil ikke bli refundert.

# TILDELINGSKRITERIER

Tildelingen skjer på basis av hvilket tilbud som har det beste forholdet mellom kostnad og kvalitet, basert på følgende kriterier:

| **Tildelingskriterier** | **Dokumentasjonskrav** | **Vekting** |
| --- | --- | --- |
| **Kostnad**  Under dette kriteriet vurderes:  tilbudt pris | Leverandøren skal oppgi priser på utvikling av løsningen (bruk bilag 7).  Kostnader knyttet til eventuelle forbehold skal oppgis. | 10 % |
| **Kvalitet** - Innovasjonsideen og løsningens effekt  Under dette kriteriet vurderes:   1. I hvilken grad den tilbudte løsningsideen dekker det behov som er beskrevet i konkurransegrunnlaget, herunder 2. Ivaretar pasientens behov for trygghet og sikkerhet 3. Oppleves som brukervennlig 4. Har et system rundt tjenesten som ivaretar prosedyrer for drift og forvaltning 5. Ivaretar kontroll og kvalitetssikring   (Vektes 70 %)   1. Grad av innovasjon   (Vektes 30 %) | Leverandørene skal i bilag 2 beskrive hele løsningskonseptet, samt hvordan og i hvilken grad løsningen/ideen vil dekke behovet slik det er beskrevet i partnerskapsavtalens bilag 1 vedlegg A og B   1. Beskriv hvordan løsningen/ideen kan bidra til at pasienten føler seg ivaretatt, har tillit til at løsningen/tjenesten fungerer og at prøver og analyser gjennomføres og formidles korrekt hver gang og med høy grad av automatisering.   Beskriv også hvordan pasient og helsepersonell kan være sikre på at systemet er sikkert å bruke og gir tilbakemeldinger ved analyse- eller brukerfeil samt at måleresultatene blir overført til sykehuset med en bekreftelse til pasient.   1. Beskriv løsningskonseptets brukervennlighet, hvordan det ivaretar forskjellig funksjonsnivå og legger til rette for å minimere brukerfeil og motiverer til bruk. Beskriv hvordan løsningen er tilpasset pasientens hjem med tanke på antall apparater, støy, forbruksmateriell, kalibrering og selvtesting. Beskriv også sammensetning av apparater og analyser. 2. Beskriv hvordan system som tilbys rundt tjenesten for å ivareta drift og forvaltning som overvåkning og logistikk av blodprøve- og analyseutstyr, forbruks- og analysemateriell, rolle- og ansvarsfordeling, inklusjon, onboarding, offboarding av pasienter, opplæring, brukerstøtte og integrasjon mot sykehusets fagsystem. 3. Skisser løsningen/ideens system for å ivareta kontroll og kvalitetssikring, hvordan løsningen/ideen kan sende en applikasjonskvittering på at prøven pasienten utfører hjemme er analysert til sykehuset. Dokumenter nøyaktighetsgraden på målingene som tilbys i løsningen/ideen, herunder sporbarhet, spesifisitet, måleområde, riktighet, repeterbarhet og reproduserbarhet. Hvis tilbudte analyser ikke er ferdig utviklet dokumenteres hvordan nøyaktighetsgrad skal ivaretas. Dokumenter også løsningen/tjenestens sertifisering for bruk av pasienter hjemme. Hvis løsningen/tjenesten ikke er sertifisert for hjemmebruk dokumenteres hvordan dette ivaretas (bruk bilag 2).   Leverandøren skal beskrive grad av innovasjon. Innovasjonsgraden må beskrives på en måte som får frem forskjellen mellom dagens situasjon og den foreslåtte løsning, og fremhever hva som er den innovative delen av løsningen. | 60 % |
| **Utviklingsløp/**  **gjennomføringsevne**  Herunder vektlegges både kapasitet, prosjektorganisasjonen og prosjektbeskrivelsen for gjennomføring av selve oppdraget | Leverandøren skal beskrive hvordan løsningen/tjenesten vil bli utviklet slik at det er størst mulig sannsynlighet for at prosessen vil frembringe en implementerbar og helhetlig løsning.   * Overordnet prosjekt- og milepælsplan for gjennomføring av innovasjonspartnerskapet med beskrivelse av de ulike fasene og delmål fra start til ferdig utviklet løsning (bruk bilag 4) * Beskrivelse av prosjektorganisasjonen. Beskriv hva leverandøren forventer av involvering av partnerskapets medlemmer, både partner og oppdragsgiver inkludert testpersoner (fremtidige brukere) som oppdragsgiver skal stille med under utviklingsløpet. Beskriv også partnerens nøkkelpersoner for utførelse av oppdraget (bruk bilag 6) * Beskrivelse av forslag til fremtidig driftsmodell (bruk bilag 2) * Beskrivelse av forslag til test og godkjenning av utviklet løsning (bruk bilag 5) * Risikovurdering av utvikling av løsningen og driftsfasen, og plan for risikohåndtering (bruk bilag 4) | 30 % |
| Sum | | 100 % |

# EVALUERING

## Evalueringsmetode

Oppdragsgiver benytter en evalueringsmodell der alle tilbud gis en poengscore for hvert av tildelingskriteriene. Den gitte poengscoren til hvert kriterium multipliseres med kriteriets angitte relative vekt. De vektede poengscorene summeres og leverandøren med høyeste totale poengscore er vinner av konkurransen.

## Kvantitative kriterier

Oppdragsgiver benytter seg primært av lineær metode ved vurdering av kostnad, der alle tilbud blir sammenlignet med det laveste tilbudet. Det benyttes en skala fra 0-10 hvor laveste pris gis10 poeng. I tilfeller der ulikheten mellom laveste tilbud og det høyeste tilbudet er mer enn 100 % vil hybridmodellen bli benyttet. Hybridmodellen er lineær inntil et gitt knekkpunkt, da går den over til å bli forholdsmessig. Ingen tilbud vil kunne få poengscore 0 eller minuspoeng i denne modellen.

## Kvalitative kriterier

Vurderingen av de kvalitative tildelingskriteriene er basert på en helhetsvurdering hvor de krav som er spesifisert i kravspesifikasjonen er lagt til grunn. Det er gitt poeng på en skala fra 0‑10, der 10 er best. Det tilbud som vurderes som best for dette kriteriet oppnår den høyeste poengsummen. De øvrige tilbud får poeng ut i fra et skjønn som er basert på hvordan det enkelte tilbud fremstår i forhold til det beste tilbudet.

Evalueringen vil bli utført av en tverrfaglig gruppe hos oppdragsgiver

## Presentasjon av tilbud

Samtlige leverandører vil få anledning til å presentere sitt tilbud for oppdragsgiver etter tilbudsfristen. Hver leverandør vil få 15-20 minutter til disposisjon. Tidspunkt for presentasjon vil oppgis når tilbakemeldingen om prekvalifisering gis. Presentasjonen skjer fortrinnsvis ved oppmøte, eventuelt ved elektronisk møte.

## Innstilling på tildeling av avtale

Beslutning vedrørende tildeling av avtale vil bli varslet skriftlig til alle tilbydere samtidig i rimelig tid før avtale inngås. Beslutningen vil inneholde en begrunnelse for valget og gi informasjon om karenstid før inngåelse av avtale.

# Avtalevilkår

Avtale for innovasjonspartnerskap med bilag er lagt ved konkurransegrunnlaget.